Ons ontmoet Martelize in die RSG Ateljee. Seker so 5 jaar terug terwyl ons promosie doen vir ons 4de kookboek, Markdag.
So lekker onderhoud, maklik gemaak deur haar borrelende geaardheid.
`n Jaar later is ons terug met Onthaal op Groot Skaal, die volgende jaar weer met EEN Pot Pan Bakplaat.
So tussendeur hierdie onderhoude, in daai oomblikke wanneer die advertensies speel, raak ons sommer goeie vriende.
Sy nooi ons af en toe in vir `n kospraatjie op die lug en ons begin haar gereeld raakloop op media geleenthede.
Altyd vriendelik, altyd vrolik, altyd vroulik.
Toe sy ons nader om die stylering van haar boek te doen, was dit `n dadelike en besliste `ja` van ons beide. Ons het voorheen nog nooit daaraan gedink om ander skrywers se boeke te help produseer nie, maar daar was geen twyfel by enig een van ons dat dit `n groot eer sou wees nie.
Met die talentvolle Myburgh Du Plessis agter die kamera begin ons 2017 toe op die beste manier. Tien dae van kook, skiet, gesels en lag, met goeie musiek in die agtergrond en `n lawende glasie laat middag om krag te kry vir die ure wat nog voor is. Hard gewerk, maar nog harder gesmul want die resepte in Martelize Kook: Jy is Genooi! is heerlik deur die bank.
Ons is so trots dat ons saam met hierdie merkwaardige vrou kon werk en op die pragtige kookboek wat die resultaat is.
Ons het Martelize gevra om ons 5×5 te voltooi. Soos altyd moes sy oorpresteer en 6 antwoord.
Jy is bekend vir jou avonturlike lewe – watter 5 was hoogtepunte?
Rwanda ,om tyd met die gorillas te spandeer en die “duisend” heuwels te ervaar.
Tanzanie vir die Masai Mara, Serengeti, Ngorongoro-krater en die pragtige mense.
Kajak na Robben-eiland.
Mini-helikopter vlug oor die see om walvisse te kyk.
Om elke dag regstreeks uit te saai. Dis ‘n daaglikse avontuur.
2. 5 boeke op jou bedkassie
Karin Brynard “Onse Vaders”
Erns Grundling “Elders”
Pumla Gobodo-Madikizela “Dare we Hope. Facing our Past to find a New Future”
Irna van Zyl “Moordvis”
3. As jy nog 5 resepte in boek kon plaas wat sou dit wees?
Arancino (groot diepgebraaide risotto-balle met ragu en kaas binne-in)
Vis-tacos met al die “trimmings”
Cannoli. ‘n Sisiliaanse nagereg. Diepgebraaide deeg-buisies gevul met ‘n romerige, soet ricotta vulsel
Die perfekte braaibroodjie
4. 5 goed wat jy vir jong M sou se?
Waardeer die liggaam wat vir jou gegee is
Moet nooit daardie eerste sigaret rook nie
Moenie “tan” nie
Wees teenwoordig en geniet die genotvolle oomblikke.
Dink voor jy praat.
5. 5 goed wat jy beplan vir volgende jaar?
My 40ste verjaarsdag in Brugge
Om ‘n boek klaar te skryf
‘n Kreatiewe jaar by die werk
Om mense te help om hul volle potensiaal te bereik
En natuurlik baie kooksessies
6. Wat jy geleer het met die skryf van hierdie boek?
My palet is lief vir diversiteit
Ek is liewer vir kook as wat selfs ek oorspronklik gedink het.
Kwaliteit bestanddele bly bobaas
Om nuwe idees met vriende te deel is ‘n gunsteling tydverdryf
Dit is baie harde werk.
Mens kry nie altyd waarvoor jy vra nie. Hierdie was ons keuse vir die voorblad. Dalk net te pienk vir die rakke, maar steeds een van ons gunstelinge. Ons het selfs die ou stoof pienk geverf.
Hier is `n resep wat nie in die boek is nie. Met die ontwerp van `n kookboek is daar altyd 1 of 2 wat agv die beperkte spasie dit nie maak nie. Hierdie een verdien wel om die lug te sien. Heerlik en pragtig, wat meer wil jy dan?
Heuningkoek met witsjokolade vulsel
350 g koekmeel (hou ekstra byderhand vir hantering van beslag)
3 groot geklitsde eiers
halwe teelepel bakpoeier
Smelt die botter en heuning saam en laat afkoel
Sif die meel, koeksoda en bakpoeier saam
Klits die eiers en suiker tot lig en romerig
Voeg alles bymekaar en roer deur
Verhit die oond 170 grade Celsius
Skep ’n tennisbalgrootte van die beslag op bakpapier op ’n bakplaat
Neem meel en sprinkel oor die deegroller en die deeg
Rol die deeg tot ’n halwe sentimeter dikte laag
Gebruik ’n 18 cm koekpannetjie of bord van dieselfde grootte, plaas liggies bo op die beslag en sny ’n sirkel vorm met ’n mes uit
Bak vir 5 – 7 minute tot dit net-net liggies bruin begin raak
Herhaal die proses totdat die meelbeslag op is
200 g witsjokolade opgekap
Smelt die sjokolade met 100 ml van die room in ‘n pot oor kookwater, verwyder van die hitte en laat afkoel. Die pot se bodem moet nie aan die kookwater raak nie.
Plaas die sjokolade-mengsel in die yskas om at te koel
Klits die botter, vanielje en versiersuiker tot lig en romerig
Voeg die sjokolade en roommengsel by die botter en versiersuiker mengsel, voeg die res van die room by en klits verder tot lig
Gebruik die brittle resep ( sonder grondbone) elders in die boek
Breek op in stukke (hou ’n paar stukke heel vir versiering) en slaan in ‘n plastieksak met koekroller fyn
200 g rou amandels sonder die vel
Kap die amandels fyn, rooster in ‘n pan tot ligbruin en meng met die fyn tameletjie/brittle
Plaas ‘n laag van die koek op ‘n bord, smeer ‘n cm vulsel laag, sprinkel laat neute en fyn tameletjie en herhaal proses tot die koeklae gebruik is en daar nog genoeg van die vulsel beskikbaar is om ’n laag bo op die koek te smeer.
Sprinkel ’n laaste laag amandels en tameletjie bo op die koek en gebruik stukke tameletjie vir versiering.
Hierdie een is wel in die boek. Absoluut perfek vir die vakansie by die see.
My ma se snoekpatee
10 ml Engelse mosterd
250 ml fyngekapte soetsuur agurkies
1 pakkie (40 g) pietersielie, fyngekap (verwyder die stingels)
Plaas die snoek op ’n bakplaat of in ’n groot bak en smeer die snoek in met olie, sout en peper en die knoffel.
Bak dit in oond tot gaar, ongeveer 20 minute. Haal uit en laat afkoel.
Vlok die snoek en maak baie seker jy haal alle grate uit.
Voeg die res van die bestanddele by en meng.
Sit voor met vars brood.
Wenk: Indien jy onthaal, is dit altyd veilig om ’n klein nota op die tafel te plaas wat mense waarsku teen daardie graat wat jy misgekyk het.
Martelize Kook! was last modified: December 22nd, 2017 by
Want create site? Find Free WordPress Themes and plugins. Vriendskappe vorm soms op vreemde plekke. Lank, lank gelede met Kyknet/Homebrew…
Want create site? Find Free WordPress Themes and plugins. Monday 12 June was Anel Potgieter`s birthday. She is the author of the…
Want create site? Find Free WordPress Themes and plugins.Lovely post and beautiful blog. We feel honoured just to have our latest book,…
Want create site? Find Free WordPress Themes and plugins. ( Images styled by Mari-Louis Guy at Cakebread Studio, photography Henk Hattingh) Young,…
Want create site? Find Free WordPress Themes and plugins.Ons het die altyd vriendelike Renette Vosloo ontmoet op die stel van Kokkedoor (…